EN NETFLIX-SERIE
IHWA ATM NYTT PRODUKT MODELL: WIAQ8521
Den største styrken til 2022-modellen
utviklet av Ihwa ATM, er…
Før jeg avslører det,
har jeg nyheter som kan være opprørende.
Greit.
Dette kan svi litt.
Dere har vel sett denne artikkelen?
"En frekk bankansatt underslår en milliard won ved å rigge en minibank."
"Underslag av ansatt."
"Underslag av bankansatt
fører til inspeksjon hos andre banker."
Totalt 42 minibank-relaterte underslag bare i år.
Tapene er på over ti milliarder dollar.
Pressen sier at det var dårlig ledelse og tilsyn,
og at inspeksjonssystemet er problemet.
Men dere vet hvordan det er.
Hvis noen er fast bestemt på å lure deg, hvordan kan du unngå å bli lurt?
Det er umulig å vite hva som foregår i hodene til folk.
Denne bekymringen
vil bli løst av Ihwa ATM.
Dette er innsiden av en minibank som bankansatte er kjent med.
Dette er kassetten der pengene lastes inn.
Hvis den ansatte legger 50 millioner won i kassetten,
men dokumenterer at han la inn 100 millioner, kan vi vite det?
Nei, det kan vi ikke.
Vi ble lurt uten å vite noe.
Så Ihwa ATM tenkte:
"La oss lage en ny kassett.
La oss lage en ærlig kassett
der løgn og triks ikke fungerer."
En seddel veier alltid det samme.
Er den ikke revet opp eller veldig skadet, har den samme vekt.
Vi i Ihwa ATM fokuserte på det.
Den ansatte
må ikke bare registrere hvor mange sedler han laster inn i systemet,
men må taste det inn her også.
Hvis den ansatte registrerer at det legges inn 300 sedler…
…men det kun legges inn 299,
ser dere det røde lyset?
I tillegg låses ikke kassettdøren,
for denne ærlige kassetten
beregner selv vekten av sedlene.
Den er så nøyaktig at den merker om én seddel mangler.
Er ikke dette det du nevnte?
Er det styrken du snakket om?
Ja, det er det.
Det er et nytt produkt som bruker Ihwas egen teknologi.
Geumgang bruker det samme.
Hva?
Leaders hadde det også.
Husker du modellen som ble tilbakekalt i fjor?
Kassettene deres hadde det samme.
Men denne teknologien er vår.
Vi utviklet den for to år siden og søkte om bruksrettighetene.
Bruksrettigheter?
Som et patent?
Det stemmer.
Dette er ikke teknologi som kan patenteres,
men vi jobbet hardt med designet.
Teknologien er bra nok til å få bruksrettigheter.
Kanskje det ble lekket.
Du burde sjekke
om andre firmaer har stjålet teknologien deres.
Vel…
Akkurat, ja.
Det skal jeg sjekke.
For å være ærlig bryr banken seg kun om kostnad.
Om det er kopi eller ikke,
samme teknologi brukes i minibankene til Geumgang også, og de er billigere.
Så vi har ikke noe annet valg enn å inngå kontrakt med dem.
Jeg skjønner.
Vi er ikke interessert i
hvem som fant på teknologien.
SAK 5 JOKER VS. TAKTIKER
Hallo.
-Hallo. -Hallo.
Young-woo, har du spist?
Ja, jeg har spist.
Har advokat Kwon nevnt det?
Hva da?
Har han ikke sagt noe ennå?
Jeg visste dette ville skje.
Saken om minibank-firmaene.
Du og advokat Kwon har fått ansvaret.
Hva?
Advokat Jung skulle ringe og fortelle deg det selv,
men advokat Kwon stoppet ham og sa han skulle si det til deg.
Jeg hadde mine mistanker, men han sa virkelig ikke noe.
En venn som studerte jus ved Hana universitet
fortalte meg kallenavnet hans. Gjett hva det var.
-Jeg vet ikke. -Taktiker Kwon Min-woo.
"Taktiker Kwon Min-woo"?
Pass på.
Han har visst allerede begynt med taktikken sin.
-Tror du det? -Selvsagt.
Hvorfor fortalte han deg ikke at dere jobber med samme sak?
Akkurat.
Kom inn.
Advokat Kwon.
Hvorfor sa du ikke at vi fikk tildelt en sak sammen?
Nevnte jeg det ikke?
Nei, du har ikke sagt noe.
Beklager. Jeg må ha glemt det.
Det er mye å se på angående strukturen til minibanker.
Men dette er vel barnemat for deg?
Siden du er et geni.
Her.
Å ja. Sa jeg det?
-Vi skal møte klienten i dag. -Hva?
Klokken to.
Herregud, jeg glemte det igjen.
-Har dere sett på dokumentene? -Vel…
Ja. Det var litt vanskelig, det var mye ukjent sjargong.
-Men jeg har gått gjennom alt én gang. -Ok, la oss gå inn.
-God ettermiddag. -God ettermiddag.
Advokat Jung Myeong-seok, ansvarlig for saken din.
Hallo, jeg er Woo Young-woo.
Både forlengs og baklengs…
Det er Woo Young-woo, og jeg er Kwon Min-woo.
-Kajakk, gjerning, kranbil, middag… -Greit.
Jeg er Hwang Du-yong, jeg ringte.
-Hyggelig å møte deg. Vær så god og sitt. -Ok.
Før vi begynner,
jeg tok med morbærjuice.
Den er laget av ferske morbær fra Yanggu.
Det er en stund siden jeg har hørt om Yanggu. Jeg var i militæret i Yanggu.
Seriøst? Samme her.
Var du i Baekdusan-enheten?
Baekdusan.
Honnør!
Honnør.
Du må ha må ha måket mye snø.
Våpen og kniver kan ruste,
-men spaden skinner fortsatt. -Men spaden skinner fortsatt.
Hvor tjenestegjorde du?
Jeg var i Chilseong-enheten.
Sammen kan vi!
En bra enhet! Du er fra ett av de berømte kompaniene.
Sjuende infanteri. Det sies at det kun er
for de som begikk de sju syndene i tidligere liv.
Herregud, sjuende infanteri. Jeg lurer på hvor han tjenestegjorde.
Du ser ut som du var i marinen.
Nei.
Det er hyggelig å møte dere alle.
Vi burde skåle for det.
Hva om vi skåler med morbærjuicen?
-Skal vi? -Ja, det høres bra ut.
Ser frem til å jobbe med dere.
-Samme her. -Jeg skal gjøre mitt beste!
-Godt, ikke sant? -Ja.
Uansett, forespørselen din
handler om å kreve salgsforbud mot Geumgang ATM?
Ja, Ihwa ATM og Geumgang ATM
er som Hanbada og Taesan innen minibankbransjen.
Like store og forutbestemt til å være rivaler?
Ja, de er så nære hverandre at man ikke ser forskjell.
Hav eller fjell?
Jjajangmyeon eller jjamppong?
Helle saus eller dyppe?
Blåhvaler eller knølhvaler?
Hva?
Uansett, det er Ihwa og Geumgang.
Det var et nyere firma som het Leaders ATM,
men de gikk konkurs i fjor.
Det er gøy å høre sånne historier.
Ja.
Herregud. Jeg håper Geumgang-folket lærer leksen denne gangen.
De burde ikke snike rundt
og ta teknologien vi jobbet hardt for å utvikle.
De har gjort det noen ganger. Inkludert denne kassetten.
Du må være opprørt.
Hva er en kassett?
Å, vel…
En kassett er…
La meg forklare.
Det er beholderen for kontanter, og den har et håndtak foran.
Jeg gjorde leksene mine før vi kom hit for å møte deg.
Advokat Kwon.
Advokat Kwon Min-woo.
Kassetten ble utviklet av oss,
og vi søkte om bruksrettighetene.
Så dere har søkt om det, men det er ikke registrert ennå?
Nei, det var mange prosedyrer å gjennomgå etter søknaden.
Det var ikke mange dokumenter om søknaden for rettighetene.
Kan du gi oss mer?
Selvsagt. Jeg sender dere alt jeg har.
Bare send det til nummeret på kortet mitt.
Ja, greit.
Jeg trodde det kun ville være en kort introduksjon i dag.
Er det greit om vi gir oss?
Ja, selvsagt.
Greit.
Jeg ser frem til å jobbe med deg.
Takk for juicen.
Hyggelig å møte dere.
Ha det bra.
-Ja, takk. -Greit.
Som jeg sa tidligere,
har dere ansvaret for saken, advokat Woo og advokat Kwon.
Jeg veileder kun fra sidelinjen.
-Skjønner. -Skjønner.
Jeg vet det er mange ukjente begreper,
men gå nøye gjennom dokumentene.
Bruksrettighetene er avgjørende for saken.
Burde du ikke være klar over hva en kassett er?
Vel…
-Jo, det burde jeg. -Sørg for at det ikke skjer igjen.
-Greit. -Akkurat.
Vær så god.
-Takk. Jeg går. -Ok.
Problemet var at jeg ikke fikk se dokumentene i saken på forhånd.
Ikke glem å dele dem med meg neste gang.
Hvorfor det?
Hva?
Hvorfor skal jeg dele ting med konkurrenter?
Det er ikke bare Hanbada og Taesan og Ihwa og Geumgang som konkurrerer.
Vi konkurrerer også.
Vi er her begge på en ettårskontrakt.
Vi trenger gode skussmål for å få kontrakten fornyet.
Hver eneste handling, hver eneste sak. Alt blir evaluert.
Men du er ikke så interessert i å fornye kontrakten, eller hva?
Ellers hadde du ikke vært borte fra jobb.
Det er…
Jeg er også interessert i å få fornyet kontrakt.
Da er vi konkurrenter.
Men det ser ut som jeg vinner igjen.
Hva?
Der borte.
Det kan se ut som om du ikke får neste parti med dokumenter heller.
Skyldners forsvar.
Dere leverte flere dokumenter i dag.
Ja, ærede dommer.
Det er for å bevise at Ihwa ATMs søknad
om bruksrettigheter gjøres på falskt grunnlag.
Ta en kikk på skjermen.
BEVIS FOR FALSKT GRUNNLAG
I oktober 2020
søkte Ihwa ATM om bruksrettighetene for et sikkerhetssystem for kassetter
i tellemaskiner.
Men denne teknologien
er et plagiat.
I USA er det en messe i april hvert år
som kalles Chicago internasjonale ingeniørmesse.
Mye minibankteknologi blir introdusert der.
Så den er velkjent blant minibankfirmaer i Korea.
Ærede dommer.
Sammenlign de to designene som vises på skjermen.
Det ene ble presentert av et amerikansk firma på messen i 2019.
Og det andre er
det Ihwa ATM hevder å ha utviklet på egen hånd i 2020.
Det amerikanske firmaet offentliggjorde teknologien som åpen kildekode.
De gjorde det så alle fritt kunne bruke og modifisere den uten restriksjoner.
Men Ihwa ATM
tok denne teknologien og latet som om de utviklet den selv,
og søkte om bruksrettighetene så andre firmaer ikke kunne bruke den.
Vel, de kopierte ikke det amerikanske designet direkte.
Designene ligner, men det er en tydelig forskjell.
Sikkerhetsenheten på Ihwa ATMs kassett har en mye mer detaljert sensor
for å måle vekten på sedlene enn det amerikanske firmaets enhet.
De kopierte ikke teknologien som ble offentliggjort,
de brukte den til å utvikle ny teknologi.
Så grunnlaget for å søke om bruksrettigheter er
kanskje ikke bra nok.
Men vi har et grunnlag.
Herregud, advokat.
Den detaljerte sensoren er vanlig.
I motsetning til i USA varierer koreanske sedler i størrelse,
fra 10 000 won til 50 000 won.
Derfor er sensoren mer detaljert.
Om de søkte om bruksrettigheter på et sånt grunnlag,
er de helt skruppelløse!
Nøkkelteknologien ble utviklet av det amerikanske firmaet!
Hva mener du med skruppelløs?
Ingen i firmaet vårt, inkludert meg selv,
har vært på messen i Chicago.
Dette er første gang jeg hører om det.
Geumgang ATM lagde sikkerhetsenheten i 2021.
Men Ihwa ATM hadde allerede søkt om bruksrettighetene i 2020.
Skyldneren hevder
at de brukte åpen kildekode-teknologi fra det amerikanske firmaet,
men kopierte de ikke Ihwas teknologi?
Hør her. Om dere skal krangle om når det ble produsert,
er det Leaders som har originalen.
Leaders ATM lagde sin egen så fort messen var over.
Det skjedde i 2019!
Produktet til Leaders ser helt likt ut som Ihwa sitt!
Sier du det?
Kan du bekrefte det du nettopp sa?
Ærede dommer,
vi prøvde å finne bevis,
men Leaders ATM gikk dessverre konkurs i fjor.
Produktene deres ble tilbakekalt på grunn av en produksjonsfeil,
så de har ingen produkter igjen på markedet.
Det er vanskelig å avgjøre hvorvidt teknologien
ble utviklet av Ihwa ATM, eller om det er en variasjon av teknologi
som allerede eksisterte basert kun på disse dokumentene.
Det gjør saken enda vanskeligere at KIPO ikke har behandlet ferdig søknaden
om bruksrettighetene.
Har dere flere dokumenter å vise til?
Ærede dommer.
Vi trenger tid til å samle dokumenter
for å bekrefte originaliteten
til produktet Ihwa ATM søker om bruksrettigheter til.
Ja, jeg er enig.
Vi setter en ny dato.
Retten er hevet.
Alle reiser seg.
-Godt jobbet. -Selvsagt.
Stemmer det Geumgang ATM sier?
Hva?
Jeg må svare.
Ok.
Jeg har andre planer, så jeg drar.
-Gjør dere ferdige her. -Greit.
Jeg drar også. Jeg har mye å gjøre.
Hva?
Burde vi ikke sjekke fakta med klienten?
Vi kan bare sjekke fakta hvis han forteller sannheten.
Så du tror Mr. Hwang Du-yong lyver?
Jeg er ikke sikker.
Det kan også være at Geumgang bedriver svindel.
Gjør ikke alle firmaer det?
Forsvarets taktikk avhenger av hvorvidt Ihwa ATM
utviklet teknologien selv. Vi må finne ut faktaene.
Så gå og finn ut av det.
Jeg skal gjøre min egen greie.
Men ikke avhør klienten om hva som er fakta.
Du får meg også sparket.
Hva?
Du vet at vi er ansatt av klienten, ikke sant?
Kunden bestemmer.
Når jeg tenker på det, håndterer du aldri saker i stillhet.
Akkurat.
Du ble fjernet fra saken
da du gjorde styrelederen i Sangjeong farmasøytiske opprørt.
Du er ikke jokeren Woo Young-woo.
Joker…
"Jokeren Woo Young-woo"?
Ja.
Du…
Din taktiker, Kwon Min-woo!
Hva?
"Taktikeren"?
Eier du ingen skrupler?
Vi har aldri vært der, sier jeg!
Slutt å lyve!
Et koreansk minibankfirma som aldri har vært på Chicago-messen?
Hver gang de viste ny teknologi i Chicago, kopierte alle den!
Det stemmer kanskje for Geumgang, men ikke Ihwa!
Utviklingsteamet vårt satte seg ned
og jobbet hardt i årevis.
Holder det ikke å stjele teknologien?
Prøver du å stjele andres innsats også?
Innsats? Hvilken innsats?
-Finne på et skittent triks -Se.
-for å ruinere de andre firmaene? -Ser du hvem som lyver?
Hvorfor er du så respektløs, gamle mann?
-Du kan ikke snakke sånn til folk! -Hva?
"Gamle mann"?
Det er det beste jeg kan kalle deg. Skal jeg si det jeg egentlig tenker?
-Kom igjen! -Du kan ikke, kan du vel?
Så hvorfor spørre?
-Du ser ikke hvem som lyver. -Tror du at du kan fortsette å insistere?
La meg si deg noe. Vi gjør ikke noe så usselt som dette.
"Usselt"?
Vi er der vi er fordi vi jobbet hardt,
og vi gjør bare krav på det som er rettmessig vårt.
Geumgang burde slutte å prøve å få gratis skyss av andres arbeid.
Cham, cham, cham.
Cham, cham, cham!
Herregud.
Cham, cham, cham!
Hvorfor er du så flink til dette? Meld deg på en konkurranse!
Er det virkelig en kobling mellom å være flink til dette
og å skille mellom sant og usant?
Hei.
Tviler du på metoden min?
Hva står det i de bøkene?
DEN DEFINITIVE BOKEN OM KROPPSSPRÅK GRAVE FREM LØGNER
Vel…
Hvis noen lyver, frigjør kroppen et kjemikalie som heter katekolamin.
Det får vevet i nesen til å hovne opp.
Pinocchio var faktisk basert på fakta.
Og om man lyver, stiger blodtrykket,
og det stimulerer nervevevet i nesetippen, så den klør.
Jeg begynner å klø på nesen når du sier det.
Var det sant eller usant?
-Hva? -Hei.
Hvem får større nese som begynner å klø når de lyver?
Det har jeg aldri sett.
Du trenger ikke noe av dette. Bare husk "Cham Cham Cham".
Se rett inn i øynene deres.
Noe av det vanskeligste man kan gjøre når man er autist,
er å se direkte inn i øynene til andre mennesker.
Det stemmer.
Se mellom øyenbrynene deres. Sannhetens område.
Da merker du det.
Hvis det de sier er sant, merker du at det er sant.
Hvis de lyver, merker du at det er løgn.
Forstått?
-Ja. -Så!
Jeg gjetter først. Si det første du kommer på.
Jeg vil ikke tape mot advokat Kwon Min-woo.
Kwon Min-woo?
-Den kjekke fyren? -Hva?
Nei, ikke Lee Jun-ho. Kwon Min-woo.
Ja, ikke Lee Jun-ho. Kwon Min-woo. Den kjekke fyren.
Hva er det med ham?
Vi jobber sammen på en sak.
Advokat Kwon…
Advokat Kwon?
…er en drittsekk.
Det er sant.
Du vil virkelig slå Min-woo.
Ja, det vil jeg.
Ok, nå er det din tur.
Fokuser på "Cham Cham Cham".
"Fokuser på 'Cham Cham Cham'."
Ja, er du klar?
Ja.
Lee Jun-ho
liker…
…Woo Young-woo.
Hva er det?
Du skal liksom gjette. Jeg vet svaret.
Hvordan vet du det?
Dro dere til Nakjo eller ikke?
Nakjo?
Ja.
Så.
Lee Jun-ho liker
Woo Young-woo.
Sant
eller usant?
-Gi meg et øyeblikk. -Ok.
Ja, advokat Jang.
Nei, jeg spilte basketball.
Advokat Woo?
Ja. Jeg vet det.
Vi jobber sammen på en sak.
Advokat Woo har en funksjonshemming. Eller, handikap.
Jeg har ikke noe annet valg enn å ta ansvaret for visse ting.
Nei, det går bra.
Enkelte tar seg tid til å jobbe litt frivillig.
Det er det minste jeg kan gjøre. Ikke sant?
Ja. Greit.
La oss spise middag sammen snart.
Ok, ha det. Honnør.
Kom igjen.
Er det min tur? Din tur?
Ok, du først?
Ok.
Bevares.
Hva feiler det deg?
Hei!
La oss spille rettferdig.
Hva? Spille rettferdig?
Du bør spille rettferdig.
Herregud, hvorfor er han sint? Han holdt på å vinne.
Det gjør vondt.
-Her er maten deres. -Takk.
-Vel bekomme. -Unnskyld meg.
Jeg har ikke fått oste-gimbap-en.
Kommer straks. Bare et øyeblikk.
Velkommen.
Hva slags gimbap koster 3 500 og 4 000 won?
Det er dyrt!
Det er prisene for tiden. Kostnadene har økt.
Det spiller ingen rolle.
Gimbap er fortsatt gimbap.
Herregud, det er så dyrt!
-Fort, rydd dette bordet for meg. -Greit.
-Takk for maten. -Ha det.
Synes du at hun er en frekk kunde?
-Hva? -Hva var det hun sa?
Unnskyld meg. Kalte du meg en frekk kunde?
Svar meg. Så tipper jeg om det er sant…
Jeg sa gimbap-en var dyr fordi den er det!
Våger du å kalle meg frekk? Du ødela morgenen min.
Herregud, jeg beklager.
Hvem er det? Datteren din?
Brukte du datteren din til å snakke stygt om en kunde?
Herregud.
Det er ikke datteren min.
Du bør dra nå, frue.
Ok?
Hva?
Ja, sir.
Ha det.
Vi hadde noen på teamet mitt som var etterforsker.
Han sa alltid:
"De ærligste delene av menneskekroppen er beina og hendene."
Beina og
-hendene? -Ja.
Jo lenger noe er fra hodet, jo vanskeligere er det å kontrollere.
Du kan forfalske et ansiktsuttrykk,
men det er vanskelig å kontrollere skjelvende bein eller svette hender.
Og hva mer?
Hvis noen sitter som om de vil rømme fra rommet
eller har armene tett til kroppen som om de var bundet til stolen.
Eller om de stryker hendene over lårene.
Han sa alt sammen kan være tegn på løgn.
Geu-ra-mi ba meg se mellom øyebrynene.
Etterforskeren sa at beina og hendene er viktigst.
Så må jeg se på hele kroppen?
Dette er ganske vanskelig.
Kan du ikke bare ha en uformell samtale?
Stol på instinktene dine.
Instinktene mine suger.
Folk med autisme er lettlurte og klarer ikke å lyve.
Hvis man konkurrerte i å bli lurt,
hadde en autist vunnet.
Hvorfor det?
Er det fordi folk med autisme er uskyldige?
Vel…
Det er mer som
at folk lever i en verden som består av meg og deg,
men folk med autisme lever i en verden som kun består av meg.
Folk kan tenke annerledes enn meg
eller ha andre intensjoner og så lure meg.
Jeg forstår det logisk sett, men jeg glemmer det alltid.
Jeg må hele tiden gjøre en innsats for å ikke bli lurt av løgner.
Disse historiene hjelper.
Gjør de?
Ja.
Det hjelper meg å forstå deg bedre.
IHWA ATM
Vi skal møte direktør Hwang Du-yong fra salg.
Ja. Kjør den veien.
-Takk. -Ja visst.
Advokat Woo.
Skal vi øve?
Jeg er direktør Hwang Du-yong.
Still meg spørsmål, så svarer jeg.
Så gjetter du om det er sant eller ikke.
Ok, jeg skal prøve. Jeg fokuserer på "Cham Cham Cham".
Cham Cham Cham?
Lee Jun-ho
liker Woo Young-woo.
Er det sant?
Det…
…spørsmålet er for vanskelig
for direktør Hwang Du-yong å svare på.
Akkurat.
Ja.
Det var et testspørsmål.
Unnskyld meg.
-Jobbet du i Leaders? -Ja.
Takk for at du kom.
Jeg er Kwon Min-woo, jeg ringte deg.
-Hyggelig å møte deg. -Vær så god og sitt.
Hvordan fikk du nummeret mitt?
Jeg forhørte meg og klarte til slutt å skaffe det.
Akkurat.
Det var ikke lett.
Hvorfor ville du møte meg?
Du vet hva en kassetts sikkerhetsenhet er, ja?
Ja.
Er det Ihwa sin?
Ja. Og jeg vet at Leaders laget en lignende kassett.
Den samme, vil jeg si.
Det er samme kassett.
Ble den laget med åpen kildekode-teknologien
fra Chicago-messen i 2019?
Ja.
Vi jobbet hardt for å bli nummer én i bransjen.
Chicago-messen ble avholdt i april,
og vi prøvde å ha produktet ferdig allerede i oktober samme år.
Vi burde ikke ha gått så hardt inn.
Jeg angrer på det.
Hvorfor det?
Vi presset oss selv for hardt.
Vi var oppe hver natt for å holde fabrikken i gang.
Men vi gjorde en feil på en viktig del.
Det var en feil med delen som gjenkjente sedler.
På grunn av det
ble produktet vi jobbet så hardt med trukket tilbake, og til slutt
bukket firmaet under.
Er det ingen Leaders-produkter igjen på markedet?
De ble alle kastet.
Det er ingen igjen.
Av en eller annen grunn gjør det meg trist.
Vi jobbet så hardt for å lage det.
Direktør Hwangs kontor er denne veien.
Greit. Takk.
Mellom øyenbrynene, beina og hendene.
-Gjestene dine er her. -Akkurat.
Mellom øyenbrynene,
bein
og hånd…
De er skadet.
Jeg havnet i en bilulykke.
Det virker ganske alvorlig.
Burde du jobbe i den tilstanden?
Ja, det går bra.
Advokat Woo og en ansatt fra Hanbada tok seg bryet med å komme.
Hvordan kunne jeg bli på sykehuset?
Mellom øyenbrynene, bein og hånd…
Det må vært tøft.
Ja, vel…
Dere sa dere hadde spørsmål om produktutviklingen?
Som dere ser, er jeg skadet, og jeg er selger, så jeg vet ikke så mye.
La meg ta dere med til den ansvarlige.
Følg meg.
Daglig leder Bae.
Dette er daglig leder for forskningslaben, Bae Seong-cheol.
Han var drivkraften bak det nye produktet.
Jeg vil ikke si drivkraften.
Dette er en advokat og en ansatt fra Hanbada.
Hallo.
De vil høre om utviklingen av det nye produktet.
-Vær så god og sitt. -Ok.
Når fant dere opp sikkerhetsenheten til kassettene?
Hva?
Når?
Mot slutten av 2019?
Tidlig 2020? Noe sånt.
-Si nøyaktig når det var. -Slutten av 2019.
Det var mot slutten av 2019.
Var det en hendelse som ga deg ideen?
En hendelse?
Vi er selvsagt klar over
at Ihwa ATM ikke bare tok amerikanernes teknologi,
men at dere utviklet den selv.
Men det er andre som er mistenksomme.
Om prosessen er spesifikk, er den mer troverdig.
Det er nok derfor advokaten spurte.
Akkurat.
En hendelse?
Hendelse…
Seong-cheol.
Hva er det? Er du sjenert?
Snakk ordentlig. Hvorfor mumler du sånn?
Hendelse?
Han pleier ikke å oppføre seg sånn.
Vet dere hvor han jobbet før han begynte her?
Teater.
Han var skuespiller.
-Teaterskuespiller? -Ja!
Det er utrolig.
Det var bare for en kort stund.
Kun små roller.
Mr. Bae Seong-cheol.
Var du på Chicago internasjonale ingeniørmesse i 2019?
Herregud, du oppfører deg som en statsadvokat.
Det virker som om vi avhøres,
og det føles som om vi er de mistenkte.
Du er på vår side, ikke sant?
Det er advokat Kwon.
Jeg tar den her siden det nok handler om saken.
ADVOKAT KWON MIN-WOO
Hei, salutt.
Kommunikasjon sikret!
Hallo, direktør. Jeg møtte nettopp mannen du ga meg nummeret til.
Han som jobbet for Leaders ATM.
Gjorde du det?
Ja, og han bekreftet at alle produktene deres ble trukket tilbake og kastet.
De finnes ikke på markedet.
Så jeg tror ikke du trenger å bekymre deg.
Samme hvor mye Geumgang ønsker å pirke,
har de ingenting de kan bruke som bevis.
Herregud, advokat Kwon.
Du er best.
Jeg tar kontakt senere.
-Greit. Ha det. -Greit, direktør. Ha det. Honnør.
Honnør.
Det er gode nyheter.
Ja, det er bra.
Skal vi så avslutte avhøret?
Advokat Kwon sa vi ikke trengte å bekymre oss.
Det er bra at Geumgang ATM ikke har bevis.
Men vi må bevise at påstanden vår er sann.
Om Mr. Bae forklarer prosessen med utviklingen,
vil det nok ha positiv effekt.
Hva?
Meg? Vil du at jeg skal vitne?
Er denne ideen godkjent av de andre advokatene?
Jeg burde ringe advokat Kwon og…
Dette er en rettshøring, så sjargongen er annerledes.
Fordringshaver i stedet for saksøker.
Skyldner i stedet for tiltalt.
Referansevitne i stedet for vitne.
Og referansevitnet
sverger ingen ed.
Med andre ord, selv om du begår mened,
blir du ikke straffet.
Det ser ut som du lyver om du stryker deg på lårene.
Studier viser at juryen ikke liker det
når vitnets hender er skjult under vitneboksen.
Det er ingen jury i en rettshøring,
men dommeren stoler heller ikke på et referansevitne
som gjemmer hendene sine.
Og viktigst av alt, ikke gni nesetippen.
Du ser ut som Pinocchio som har utsondret katekolamin.
Herregud, advokat Woo,
du trener ham bra.
Daglig leder Bae, skriv det ned eller noe.
Siden du var skuespiller,
forventer jeg
at du er flink til dette.
Akkurat.
Ja.
Vi ber om avhør av referansevitnet, Mr. Bae Seong-cheol,
daglig leder for forsknings- og utviklingsteamet i Ihwa ATM.
Ja, jeg tillater det.
Referansevitne, kom frem.
Skyldners forsvar, dere kan stille spørsmål først.
Sir.
Vennligst introduser deg selv.
Jeg heter Bae Seong-cheol,
daglig leder for Ihwa ATMs forsknings- og utviklingsteam.
Nøkkelteknologien i 2022-modellen
til automatiske tellemaskiner laget av Ihwa ATM
er kassetten med sikkerhetsenheten.
Stemmer det?
Ja.
Jeg utviklet den med mine egne hender.
Når begynte du på prosjektet?
Det var vinteren 2019.
Det var en ekstremt kald dag i november.
Var det en spesiell hendelse som motiverte deg til å utvikle den?
Den vinteren var det mange tilfeller av minibanker som ble rigget for underslag.
Så vi fikk ordre fra høyere hold.
"Lag en ny kassett.
Lag en ærlig kassett som løgn og triks ikke fungerer på."
Kan du forklare utviklingsprosessen?
Det var blod og tårer fra Ihwas forsknings- og utviklingsteam.
Finnes det en mer nøyaktig forklaring?
Helt til vi søkte om bruksrettighetene for sikkerhetsenheten i oktober 2020,
utfordret vi oss selv kontinuerlig.
Er dette et slags skuespill?
Vi vet at dere tok andres teknologi.
Skyldner, du får sjansen til å snakke.
Ikke avbryt forhøret.
La meg bare spørre deg direkte.
Var du på Chicago internasjonale ingeniørmesse
som ble holdt i USA i 2019?
Sir?
Ærede dommer.
Sir?
Ihwa ATM
er et veldig lite firma.
Det er kun fem personer i forsknings- og utviklingsteamet.
De fem personene
slo hodene og hjertene sammen og forsket og utviklet i dagevis.
Det føles veldig bortkastet
å bli beskyldt for å ta noen andres teknologi.
Folk tenker likt,
så lignende produkter kan lanseres rundt samme tid.
Men…
…lyve om å kopiere andres teknologi?
Vi er ikke et firma som lyver om å ha utviklet noe vi ikke har utviklet.
Verken direktør Hwang, som sitter der borte, eller jeg
ville gjort noe sånt.
Ærede dommer.
Det tar dager og netter med jobb også når man bruker andres teknologi.
Det er alltid sånn!
Som jeg sa tidligere,
vi er midt i forhøret av referansevitnet, så…
Dette er et show, ikke et forhør!
Jeg skal gå gjennom alle landets bruktbutikker
for å finne bevis som vil avsløre den vanvittige løgnen deres.
Om jeg bare kunne finne én av kassettene Leaders lagde…
Har du funnet noen?
Har du funnet bevis?
-Jeg leter over hele landet… -Snakk når du har funnet det.
Men nå kan du sette deg.
Sett deg.
Skyldners forsvar.
Har du flere spørsmål?
Nei.
Det var alt.
Skyldners forsvar, dere kan begynne kryssforhøret.
Bra jobbet. Det ser bra ut for oss.
Takk.
Jeg har forberedt mye til forhøret av referansevitnet,
så jeg er glad det fungerte.
Skyldners forsvar, begynn forhøret.
Ja, ærede dommer.
Hørte du at de ble ilagt et rettslig forbud?
Å, ja.
Folkene i Geumgang aner nok ikke hvordan de skal håndtere det.
De ble nektet både produksjon og salg.
Uansett, alt dette er
takket være advokatene i Hanbada.
Takk!
Dette er en gave fra Ihwa ATM. Ta en titt.
Et maleri som bringer rikdom!
Med andre ord, en solsikke.
Tjen mer og mer penger, på samme måte som solsikken gror høyere og høyere!
Ja, takk.
Hvor skal vi henge det opp?
Her er perfekt.
Du trenger ikke den. Du kan den vel utenat?
ADVOKATERS ETISKE KODEKS
Greit.
Her.
Det er fint!
Ikke sant?
Ta inn all denne energien
og bli rik!
Ok.
Da drar jeg.
Jeg kommer med posten din.
Ok.
FRA GEUMGANG ATMS DIREKTØR OH JIN-JONG
ADVOKAT JUNG MYEONG-SEOK
Kom inn.
Advokat Kwon, fikk du brevet?
Hvilket brev?
FRA GEUMGANG ATMS DIREKTØR OH JIN-JONG
"Les dette, advokat Woo."
Dette er en misforståelse. Ikke tenk på det. Når vi…
Les dette, advokat Woo.
Nei, det vil aldri skje.
Som jeg gjentok flere ganger,
teknologien ble utviklet av et amerikansk firma
og ble offentliggjort på messen.
Både Geumgang og Ihwa brukte den til å utvikle produkter.
Sir.
Nyheten om forbudet mot salg spredte seg raskt.
Det ser ut til at investorene er på vei.
Kan du ikke ligge lavt en stund?
Så søkte Ihwa ATM om bruksrettigheter
fordi de ville oppnå monopol. Hvorfor ignorerer du sannheten?
Om forbudet mot produksjon og salg forlenges av dette,
går Geumgang, som er mindre enn Ihwa, snart konkurs.
Sir!
Sir, du bør gå nå.
-Åpne døren! -Kom hit med en gang!
Ikke gjem deg! Kom ut hit!
Sir.
-Åpne! -Kom ut!
-Kom ut derfra! -La oss snakke!
-Kom ut! -Kom ut hit!
Sir!
Vil du være en dyktig advokat som kun vinner i retten?
Eller vil du være en advokat som avslører sannheten?
Akkurat.
Hvorfor sendte han ikke det til meg?
Var ikke jeg der også?
Hvis innholdet i brevet er sant,
burde vi ikke gjøre noe med det?
Hva da?
Vi forsvarte klienten vår
og fikk forbudet de ønsket. Hva mer skal vi gjøre?
Hvis innholdet i brevet er sant…
Advokat Woo.
Når skal du slutte å snakke om hvorvidt noe er sant eller usant?
Besøkte du ikke Ihwas hovedkontor selv for å finne ut av det?
Hva om vi viser dette brevet til folkene i Ihwa ATM og overtaler dem
til å søke om en omgjøring av forbudet?
Hva?
Hvorfor det?
Fordi innholdet i brevet kan være sant.
Har du bevis for det?
Jeg mener,
hvis du ikke kunne stole på klienten, burde du ikke ha tatt saken.
Sier du at vi skal snu 180 grader på grunn av dette brevet?
Gir det mening for deg?
Du er virkelig jokeren Woo Young-woo.
Hvorfor prøver du alltid å rote det til?
Ikke kall meg jokeren Woo Young-woo!
Liker du at jeg kaller deg taktikeren Kwon Min-woo?
Jeg tror taktikeren
er deg, advokat Woo.
Hva?
Du lærte opp referansevitnet, ikke sant?
Jeg trodde jeg så på amerikansk TV.
Han var veldig godt forberedt.
Spørsmålene, svarene,
og det virket som om det var et manus.
Vær ærlig, advokat Woo.
Trodde du at referansevitnet snakket sant?
Du gjorde ikke det?
Hjalp du ham ikke å høres ærlig ut
fordi du trodde han ikke var det?
Det er nettopp det taktikk er.
Om du tror det er sant eller ikke,
bestemmer du deg for å stole på ham, hold deg til det.
Det skylder du klienten
som advokat.
Kan jeg få papirene jeg ba om?
-Ok. -Takk.
Hei, advokat Woo.
Jeg så at du hadde ringt meg. Hva handlet det om?
Akkurat.
Jeg ville spørre deg om noe.
Ja vel?
Men ikke nå lenger.
Hva? Greit.
Dette er uventet. Spiser Woo Young-woo i kafeteriaen?
Dagens rett er gimbap.
Jeg burde si ifra når de serverer gimbap fra nå av.
Du sa det visst til advokat Kwon.
-Hva da? -Taktikeren Kwon Min-woo.
Å ja.
Fordi han kalte meg jokeren Woo Young-woo.
Bruker dere kallenavn etter å ha jobbet med én sak sammen?
Jokeren Woo Young-woo er ikke kallenavnet mitt.
Lag ett til meg.
Hva med "babyfjes Choi Su-yeon"?
Eller…
"Vakreste Choi Su-yeon"?
Nei.
-Nei? -Nei.
De passer deg ikke.
Hva er jeg, da?
Du er…
Jeg er?
…som vårsolen.
Hva?
Jeg har tenkt det siden vi studerte jus sammen.
Du sa hvor forelesningssalen var, når forelesninger ble avlyst
og når testmateriellet ble endret.
Du prøvde å hindre de andre studentene i å gjøre narr av eller mobbe meg.
Selv nå åpner du vannflasker for meg
og sier ifra når de serverer gimbap.
Du er en smart, varm, snill og søt person.
Du er vårsolen Su-yeon.
Advokat Woo.
Du vet at Geumgang ATM anket forbudet?
Ja.
Og de ber om en verifisering på stedet.
Geumgangs direktør snakket om å besøke bruktbutikker
over hele landet for å finne bevis.
Han har visst endelig funnet noe.
Verifisering på stedet?
Ja. De vil at vi skal møte opp i en bank i Mangu-dong i Jungnang-gu.
Nyt måltidet.
Takk.
Vi starter nå med verifisering av sak nummer 2022, rettshøring 1547,
basert på prosedyrene rundt anke av tidligere forbud
mot krenkelse av opphavsrettigheter.
Skyldners forsvar.
Dere søkte om verifisering på stedet.
Kan dere vise oss gjenstanden som skal verifiseres?
Ja, ærede dommer.
Dette er tellemaskinen til Leaders ATM.
De fleste modellene har blitt kastet,
men denne maskinen var igjen her i Mangu-dong-avdelingen.
Kan dere åpne den og vise oss kassetten?
Her er kassetten.
Dette er kassetten som Ihwa ATM hevder å ha utviklet selv.
Sammenlign kassettene med hverandre.
Forskjellene på disse kassettene og typiske kassetter
er nummerskiltet på forsiden
og vektmålingssensoren for sedlene i bunnen på innsiden.
De to kassettene er ikke bare like på utsiden.
Se på designet til de to firmaene.
Den indre layouten ligner også.
Ihwa ATM søkte om bruksrettigheter i oktober 2020.
Når laget Leaders ATM dette produktet?
Kan dere sjekke leveringsdatoen som er merket på innsiden?
Leveringsdatoen er 23. oktober 2019.
Ja.
Dette produktet ble produsert et år før Ihwa ATM lagde noe.
Originalitet er den viktigste faktoren når man søker om bruksrettigheter.
Det kan ikke være likt som tidligere teknologi.
Dette står i paragraf 29 i patentloven.
Ihwa ATM er derfor
ikke kvalifisert for bruksrettighetene til denne teknologien.
Derfor anmoder vi om en opphevelse av forbudet
mot produksjon og salg utstedt til Geumgang ATM.
-Takk. -Takk.
Ha det bra.
Godt jobbet.
Forbudet blir sannsynligvis opphevet.
Det virker sånn.
Og søknaden om bruksrettighetene
overlever sannsynligvis ikke evalueringen.
Jeg antar det.
Går det bra?
Ja, det går bra.
Under forbudet
inngikk jeg forsyningskontrakter med bankene.
Selv om det oppheves, påvirker det oss knapt.
Jeg skjønner.
Var dette planen fra starten av?
Det du sa om å utvikle teknologien selv…
Jeg er glad det går bra.
Vi er litt bekymret, for teknisk sett
vant Geumgang saken.
Det har ingenting å si om de vant slaget. De tapte krigen.
Direktøren i Geumgang vet nok allerede at vi skaffet alle kontraktene.
Han er bare sint, så han drar det ut.
Dette gjør nok vondt.
Herregud, jeg lurer på om Geumgang møter samme skjebne som Leaders.
Uansett, dette er takket være dere. Dere gjorde en fantastisk jobb.
Vi setter pris på det.
Da drar jeg.
Advokat Woo?
Så jeg endte opp
med å hjelpe Ihwa ATM å utnytte loven.
Unnskyld?
Søknaden om bruksrettigheter og kravet om forbud
var løgn for å skaffe monopol.
Og i stedet for å stoppe dem, hjalp jeg.
Og det som verre er…
Jeg tror jeg var klar over det.
Da vi besøkte Ihwa ATM,
trodde du at direktør Hwang og daglig leder Bae snakket sant?
Vel…
-Jeg… -Det gjorde du ikke.
Husk hvordan Mr. Bae oppførte seg.
Han satt som om han var klar til å storme ut av rommet.
Armene var tett til kroppen som om han var bundet fast,
og han strøk lårene med hendene.
Han gnidde til og med nesetippen.
Han var en vandrende løgn.
Ja.
Jeg endte opp
med å lure meg selv, og lot som jeg ikke visste sannheten
når jeg gjorde det.
Fordi jeg ville vinne.
Ja.
Jeg skammer meg.
LES DETTE, ADVOKAT WOO
HVORFOR IGNORERER DU SANNHETEN?
VIL DU VÆRE EN DYKTIG ADVOKAT SOM KUN VINNER I RETTEN
ELLER VIL DU VÆRE EN ADVOKAT SOM AVSLØRER SANNHETEN?
TAESAN ADVOKATFIRMA ADVOKAT TAE SU-MI
Kom inn.
Akkurat.
Kandidat Tae Su-mi, hyggelig å endelig møte deg.
Jeg er administrator Kim Yeong-il fra sekretærkontoret i Det blå hus.
Jeg er Tae Su-mi.
Sett deg.
Gratulerer med utnevnelse som kandidat for justisminister.
Jeg er kun en kandidat.
Jeg er redd jeg har et høyt fjell å bestige.
Du er her for å hente papirene, ikke sant?
SPØRRESKJEMA FOR KANDIDATER TIL HØYTSTÅENDE OFFENTLIGE STILLINGER
Jeg skrev den personlige uttalelsen
og var nervøs.
Jeg er stolt over å ha levd et godt liv,
men ble nervøs av tanken på at noen skulle bekrefte det.
Har aldri hatt en tidligere direktør i landets største advokatfirma
som justisministerkandidat før.
Siden det er et uvanlig valg,
vil vi gjøre en ekstra grundig bekreftelse
før rapporten blir fullført.
Når alt kommer til alt
er målet å komme seg trygt gjennom høringen.
Selvsagt. Jeg ser frem til å jobbe med deg.
Jeg må spørre deg om noe.
Vær så god.
Vi kan ikke ignorere folkets mening under kandidatbekreftelsen.
Folkets mening?
Snakker du om ryktet mitt?
Ja.
Det virker som det går et rykte
blant universitetskollegene dine.
Sier du det? Hva da?
At du, kandidat Tae,
fikk et barn utenfor ekteskapet.
Er du klar over dette?
Jeg trodde det var noe annet.
Er sånt smålig sladder noe å bekymre seg for?
Det er smålig sladder.
Men du vet like godt som meg
at det er småting som ødelegger for offentlige tjenestemenn.
Det er helt absurd.
Hvorfor fortsetter det ryktet å sirkulere?
Kanskje
er det noen der ute som ligner på meg.
Så jeg kan stole på at du ikke har
noen barn utenfor ekteskapet?
Selvsagt.
Ro ned advokat Choi så hun ikke behandler saken emosjonelt.
Rømte du for å oppdra henne til hun ble gammel nok
-til å huske moren sin? -Ja.
-Ms. Gye Hyang-sim må få betinget dom! -Det var lidenskapelig.
Vil du ha rettssak fordi du ikke vil gi deg?
De ser så bra ut sammen.
Tror du ikke Jun-ho liker advokat Choi?
Ville ikke moren min forlatt meg om jeg var en hval?
Tekst: Arnfinn Vassbø